Dubravko Jelačić Bužimski, SPORTSKI ŽIVOT LETEĆEG MARTINA

4 sata

1. aktivnost – lenta događaja

Učenik tijekom čitanja sastavlja lentu događaja u koju upisuje kronološki događaje, uz svaki događaj određuje vrijeme i mjesto radnje, likove i karakterizaciju likova (karakterizaciju likova dopunjuje kako se razvija tijekom događaja). Imenovane događaje obilježava kao kriminalističke, fantastične i stvarne elemente u romanu različitom bojom.

2. aktivnost – Martin: Svi su bili protiv mene

Učenik priprema monolog književnoga lika Martina. Monolog treba biti iznesen prema zadanim smjernicama.

Osim monologa Martina učenici mogu odabrati i monolog djeda.

|  |  |  |  |
| --- | --- | --- | --- |
| **Samovrednovanje pripreme javnoga nastupa** | | | |
| **Elementi vrednovanja** | **odlično** | **dobro** | **mogu i bolje** |
| Temeljito proučavam temu o kojoj ću govoriti. |  |  |  |
| Izrađujem nacrt govora (redoslijed izlaganja o temi: uvod, glavni dio, zaključak). |  |  |  |
| Pripremam se za nastup u kojemu ću izlagati bez čitanja s papira. |  |  |  |
| U govoru glasno i razgovijetno izgovaram riječi i rečenice. |  |  |  |
| Planiram i uvježbavam trajanje govora: 2 do 3 minute. (Poštujem dogovoreno vrijeme javnog nastupa.) |  |  |  |
| Tražim mišljenje kritičkog prijatelja. |  |  |  |

|  |  |  |  |
| --- | --- | --- | --- |
| **VREDNOVANJE JAVNOGA NASTUPA** | | | |
| **Elementi vrednovanja** | **bodovi** | | |
| Temeljita je priprema (kvalitetan sadržaj monologa). | **0** | **1** | **2** |
| Temu izlaže određenim redom: od uvoda prema zaključku. | **0** |  | **2** |
| Usmeno izlaže bez čitanja s papira. | **0** | **1** | **2** |
| Glasno i razgovijetno izgovara riječi i rečenice. | **0** | **1** | **2** |
| Poštuje dogovoreno vrijeme javnog nastupa. | **0** | **1** |  |

3. aktivnost – **pismo Martinu**

Učenici pišu pismo Martinu u kojem će mu napisati što bi oni učinili da ih imaju iste probleme kao on (prijetnje, ucjene, negativne ocjene, zabranjena ljubav…).

4. aktivnost – **vijest**


Učenici pišu proširenu vijest o Martinovom skoku na natjecanju.

Vijest mora imati opremu: nadnaslov, naslov, podnaslov; tekst, fotografiju.


Vijest treba odgovoriti na pitanja: tko, što, kada, gdje, kako i zašto. Naslov, nadnaslov i podnaslov trebaju biti zanimljivi kako bi privukli čitatelja na čitanje potpune vijesti.

5. aktivnost – **sociogram**

Učenici u skupini slikovito prikazuju odnose među likovima u djelu, koristeći različite simbole, oblike, linije, boje, riječ i i/ili rečenice).



Sara Ferić, 7. a



Ena Jukić, 7. a